43. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 67643 της 21/30 Οκτ.1980 (ΦΕΚ Β΄ 1097) Περί καθορισμού αποζημιώσεως μελών δημοτικών συμβουλίων, δημαρχιακών επιτροπών και κοινοτικών συμβουλίων για κοινότητες πληθυσμού άνω των πέντε χιλιάδων κατοίκων. Αφού λάβαμε υπόψη: 1)Τις διατάξεις των άρθρ.112 παρ.3 και 226 του δημοτικού και κοινοτικού κώδικα (Νομ.1065/1980). 2)Τη γνώμη του διοικητικού συμβουλίου της Κεντρικής Ενώσεως Δήμων και Κοινοτήτων της Ελλάδος, που διατυπώθηκε στην 32/10.9.1980 απόφασή του. 3)Τη 40090/28.5.1980 κοινή απόφαση των Πρωθυπουργού και Υπουργού Εσωτερικών, με την οποία μεταβιβάστηκαν αρμοδιότητες στον Υφυπουργό Εσωτερικών (ΦΕΚ572/1980 τεύχος Β΄), αποφασίζουμε: Καθορίζουμε την αποζημίωση που καταβάλλεται για την συμμετοχή τους σε κάθε συνεδρίαση και για τρεις το πολύ συνεδρίασεις το μήνα, των μελών: 1.Των δημοτικών συμβουλίων και των δημαρχιακών επιτροπών: α)σε δρχ.1.000 σε δήμους πληθυσμού μέχρι 40.001 κατοίκους,  β)σε δρχ.2.000 σε δήμους πληθυσμού από 40.001 μέχρι 150.000 κατοίκους, και γ)σε δρχ.3.000 σε δήμους πληθυσμού από 150.000 και άνω. 2.Των κοινοτικών συμβουλίων κοινοτήτων πληθυσμού άνω των 5.000 κατοίκων σε δρχ.1.000. Η παρούσα κοινοποιείται σε όλες τις Νομαρχίες και Διαμερίσματα Νομαρχίας Αττικής (Δ/νσεις Εσωτερικών) και τα Επαρχεία της χώρας για την ενημέρωση των δήμων και των κοινοτήτων (πληθυσμού άνω των 5.000 κατοίκων) της περιφερείας τους.

[Source: greek_legal_code_raptarchis | Tokens: 1231]